
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 231 


28 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μετατροπή θέσεων ειδικευόμενων γιατρών στο Γ.Ν. 

Λάρισας «Κουτλιμπάνειο και Τριανταφύλλειο». 1 

Τροποποίηση της Υ4α/οικ. 100269/11.10.2002 (ΦΕΚ 
1344/16.10.2002 τ. Β') κοινής Υπουργικής Απόφα¬ 
σης με θέμα: Μετατροπή επτά (7) θέσεων ειδικευο- 
μένων γιατρών ειδικότητας Παθολογίας σε πέντε 
(5) αντίστοιχες θέσεις ειδικότητας Αναισθησιολο- 
γίας και σε δύο (2) θέσεις γιατρών για εξειδίκευση 


στη ΜΕΘ του Γ. Π.Ν. «ΠΑΠΑΓΕΩΡΓΙΟΥ». 2 

Μετατροπή θέσεων κλάδου γιατρών ΕΣΥ, στο Γ.Ν. 

Θεσ/νίκης ΙΠΠΟΚΡΑΤΕΙΟ». 3 

Μεταφορά έξι (6) θέσεων ειδικευομένων γιατρών ειδι¬ 
κότητας χειρουργικής από το Ψ. Ν. Α. στο Γ. Ν. Ελευ¬ 
σίνας «ΘΡΙΑΣΙΟ» και τη μετατροπή τους σε θέσεις 
του ιδίου κλάδου, τέσσερις (4) ειδικότητας Παθο¬ 
λογίας και δύο (2) ειδικότητας Ορθοπεδικής. 4 


Μετατροπή μίας (1) θέσης ειδικευόμενου γιατρού ειδι¬ 
κότητας Κυτταρολογίας και μίας (1) θέσης του ιδίου 
κλάδου και ειδικότητας Παθολογικής Ανατομίας σε 
δύο (2) θέσεις ειδικευομένων γιατρών ειδικότητας 

Νευρολογίας στο Γ.Ν. Ελευσίνας «ΘΡΙΑΣΙΟ». 5 

Καθορισμός τρόπου και διαδικασίας εκλογής εκπρο¬ 
σώπου εργαζομένων στις Επιτροπές Διοίκησης των 
Μονάδων Κοινωνικής Φροντίδας των Περιφερεια¬ 
κών Συστημάτων υγείας και Πρόνοιας (ΠΕ.Σ.Υ.Π.). 6 

Έγκριση μεταβίβασης της άδειας ίδρυσης και λει¬ 
τουργίας του Ωδείου «ΣΥΓΧΡΟΝΟ ΚΕΝΤΡΟ 


ΜΟΥΣΙΚΩΝ ΣΠΟΥΔΩΝ». 7 

Χορήγηση άδειας ίδρυσης και λειτουργίας παραρτή¬ 
ματος στο Εθνικό Ωδείο. 8 

Χορήγηση άδειας ίδρυσης και λειτουργίας παραρτή¬ 
ματος στο «Ωδείο Βορείου Ελλάδος». 9 


ΑΠΟΦΑΣΕΙ Σ 

Αριθ. Υ4α/17594 (1) 

Μετατροπή θέσεων ειδικευομένων γιατρών στο Γ.Ν. Λά¬ 
ρισας «Κουτλιμπάνειο και Τριανταφύλλειο». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π.Δ/τος 95 ( ΦΕΚ 76/Α/10.3.2000) 


«Οργανισμός του Υπουργείου Υγείας & Πρόνοιας» όπως 
τροποποιήθηκε και συμπληρώθηκε με το Π.Δ. 299 (ΦΕΚ 
240/Α/2000). 

2. Τις διατάξεις του άρθρου 38 (παρ. 1) του Ν. 1397/83 
(ΦΕΚ 143/Α/83) όπως αυτό συμπληρώθηκε με τη παρ.6 
του άρθρου 3του Ν. 1579/85 (ΦΕΚ217/Α/85). 

3. Τις διατάξεις του άρθρου 49 (παρ. 7) του Ν. 2972/01 
(ΦΕΚ291/Α/01). 

4. Τιςδιατάξειςτου Π.Δ/τος 129/92 (ΦΕΚ65/τ.Α/92) «Πε¬ 
ριορισμός συναρμοδιοτήτων κατά την έκδοση Υπουργι¬ 
κών Αποφάσεων σε θέματα αρμοδιότητας Υπουργείων». 

5. Τις διατάξεις της παρ. 2του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί δαπάνη σε βάρος 
του Κρατικού Προϋπολογισμού. 

6. Το 81 Π. Δ/γμα (ΦΕΚ 57/Α/02) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

7. Την 1100383/1330/Α0006 (ΦΕΚ1485/τ.Β/31.10.01) 
απόφαση καθορισμού αρμοδιοτήτων των Υφυπουργών 
Οικονομικών. 

8. Την 3418 (ΦΕΚ 861/Β/02) Απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Οάνο. 

9. Το απόσπασμα πρακτικού των αριθμ. 24ης/31/7/02 και 
22ας/26/6/02 Συνεδριάσεωντου Δ.Σ. του Πε.Σ.Υ. Θεσσαλίας. 

10. Την 4687/16/1/03 απόφαση της Εκτελεστικής Επι¬ 
τροπής του ΚΕΣΥ, αποφασίζουμε: 

Δύο (2) θέσεις ειδικευομένων γιατρών ειδικότητας Ου¬ 
ρολογίας και μία (1) θέση του ιδίου κλάδου και ειδικότη¬ 
τας Νεφρολογίας , που έχουν συσταθεί αντίστοιχα με τις 
Α3β/1285/87 (ΦΕΚ 40/τ.Β'/87), Υ4α/13625/96 (ΦΕΚ 113/- 
Β/96) και Α3β/13069/88 (ΦΕΚ658/τ.Β'/88) κοινές Υπουργι¬ 
κές Αποφάσεις στο Γ.Ν. Λάρισας «Κουτλιμπάνειο και 
Τριανταφύλλειο», μετατρέπονται με την παρούσα σε 
τρεις (3) θέσεις ειδικευομένων γιατρών ειδικότητας Γ ενι¬ 
κής Ιατρικής στο ίδιο Νοσοκομείο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Υ4α/124976/02 (2) 

Τροποποίηση της Υ4α/οικ. 100269/11.10.2002 (ΦΕΚ 
1344/16.10.2002 τ. Β') κοινής Υπουργικής Απόφασης 
με θέμα: Μετατροπή επτά (7) θέσεων ειδικευομένων 
γιατρών ειδικότητας Παθολογίας σε πέντε (5) αντί¬ 
στοιχες θέσεις ειδικότητας Αναισθησιολογίας και σε 
δύο (2) θέσεις γιατρών για εξειδίκευση στη ΜΕΘτου Γ. 
Π.Ν. «ΠΑΠΑΓΕΩΡΓΙΟΥ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ240/Α/2000). 

2. Το 55/96 Π.Δ. (ΦΕΚ48/Α/96) «Περιορισμός συναρμο- 
διοτήτων κατά την έκδοση Υπουργικών Αποφάσεων σε 
θέματα αρμοδιότητας Υπουργείων». 

3. Τις διατάξεις του άρθρου 38 του Ν. 1397/83 (ΦΕΚ 
143/Α/83) όπως αυτό συμπληρώθηκε με την παρ. 6 του 
άρθρου3του Ν. 1579/85 (ΦΕΚ217/Α/85). 

4. Τις διατάξεις του άρθρου 84 και της παρ. 4 του άρ¬ 
θρου 52 του Ν. 2071/92 (ΦΕΚ123/Α/92). 

5. Τις διατάξεις του άρθρου 1 (παρ. 3) του Ν. 123/75 
(ΦΕΚ 172/Α/75). 

6. Τη ΔΥγ/οικ. 52880/29/9/93 (ΦΕΚ 802/6/10/93) υπουρ¬ 
γική απόφαση «Διαδικασία και τρόπος διορισμού ειδικευ- 
ομένων γιατρών για εξειδίκευση στις Πολυδύναμες 
Μ.Ε.Θ. και Μ.Ε.Ν., όπως αυτή τροποποιήθηκε με την 
ΥΙΟα/Γ.Π. οικ. 52646/29/5/02 (ΦΕΚ 702/Β/02) επίσης 
υπουργική απόφαση. 

7. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν προκαλείται επί πλέον δαπάνη σε 
βάρος του κρατικού προϋπολογισμού. 

8. Την 1100383/1330/Α0006 (ΦΕΚ 1485/Β/31.10.01) 
απόφαση ανάθεσης αρμοδιοτήτων στους Υφυπουργούς 
Οικονομικών. 

9. Το 81 Π.Δ/γμα (ΦΕΚ 57/Α/02) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

10. Την 3418 (ΦΕΚ 861 /Β/02) απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας, 
Έκτορα Νασιώκα, Ελπίδα Τσουρή καιΔημήτριο Θάνο. 

11. Την 3837/30/8/02 απόφαση της Εκτελεστικής Επι¬ 
τροπής του ΚΕΣΥ. 

12. Το απόσπασμα πρακτικού της 113ης Συνεδρίασης στις 
5.6.2002, του Δ.Σ.του Γ. Π. Νοσοκομείου «ΠΑΠΑΓΕΩΡΓΙΟΥ». 

13. Το 16675/9/12/02 έγγραφο του Γ.Π.Ν. «Παπαγεωρ- 
γίου» καθώς καιτο 8811/10.12.02 έγγραφο του Β' Πε.Σ.Υ. 
Κ. Μακεδονίας, αποφασίζουμε: 

Η δεύτερη παράγραφος της Υ4α/100269/11.10.02 
(ΦΕΚ 1344/16.10.02 τ.Β') κοινής Υπουργικής Απόφασης 
αντικαθίσταται ως εξής: 

Οι παραπάνω θέσεις θα μετατραπούν όταν τοποθετη¬ 
θούν για ειδίκευση στην ειδικότητα της Παθολογίας και οι 
γιατροί που ήταν στη σειρά προτεραιότητας μέχρι και την 
16.10.02 (ημερομηνία δημοσίευσης της τροποποιούμε¬ 
νης απόφασης). 

Κάθε θέση που μένει κενή μετά την ανωτέρω διαδικα¬ 
σία, και μέχρι τον αριθμό θέσεων που αναφέρεται για κά¬ 


θε ειδικότητα στην Υ4α/100269/11.10.02 (ΦΕΚ 1344/- 
16.10.02 τ.Β') Κ.Υ.Α. μετατρέπεται σε θέση Αναισθησιο- 
λογίας ή σε θέση γιατρού για εξειδίκευση στη Μονάδα 
Εντατικής Θεραπείας του Γ.Π.Ν.»Παπαγεωργίου», με 
απόφαση του Δ.Σ. του εν λόγω Νοσοκομείου. 

Κατά τα λοιπά η ανωτέρω τροποποιούμενη απόφαση 
παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

-♦- 

Αριθ. Υ4α/124970/02 Γ.Π. (3) 

Μετατροπή θέσεων κλάδου γιατρών ΕΣΥ, στο Γ.Ν. 
Θεσ/νίκης ΙΠΠΟΚΡΑΤΕΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π. Δ/τος 87/86 (ΦΕΚ32/Α/86). 

2. Τις διατάξεις του άρθρου 34 του Ν. 2519/97 (ΦΕΚ 
165/Α/97). 

3. Τις διατάξεις της παρ. Ι,του άρθρου 25, του Ν. 1397 
(ΦΕΚ 143/Α/83). 

4. Τις διατάξεις των άρθρων 6 και 11 (παρ. 1), του Ν. 
2889/01 (ΦΕΚ37/Α/01). 

5. Τις διατάξεις της παρ. 5 του άρθρου 8 του Ν. 2194/94 
(ΦΕΚ34/Α/94). 

6. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π. Δ/γμα 
299 (ΦΕΚ 240/Α/2000). 

7. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν θα προκληθεί δαπάνη σε βάρος 
του κρατικού προϋπολογισμού. 

8. Το 55/96 Π.Δ. (ΦΕΚ 48/Α/96) «Περιορισμός συναρμο- 
διοτήτων κατά την έκδοση Υπουργικών Αποφάσεων σε 
θέματα αρμοδιότητας Υπουργείων». 

9. Την 1100383/1330/Α0006 (ΦΕΚ 1485/Β/31-10-01) 
απόφαση ανάθεσης αρμοδιοτήτων στους Υφυπουργούς 
Οικονομικών. 

10. Το 81/02 Π.Δ. (ΦΕΚ 57/Α/02) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

11. Την 3418 (ΦΕΚ 861 /Β/02) απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας 
Έκτορα Νασιώκα, Ελπίδα Τσουρή καιΔημήτριο Θάνο. 

12. Την 7/12.6.02 απόφαση του Σ.Δ. του Γεν. Νοσοκο¬ 
μείου Θεσ/νίκης ΙΠΠΟΚΡΑΤΕΙΟ. 

13. Το 11/17.7.02 απόσπασμα πρακτικών του Α' Πε.Σ.Υ. 
Κεντρικής Μακεδονίας, αποφασίζουμε: 

- Οι δύο (2) κενές θέσεις κλάδου γιατρών ΕΣΥ, ειδικοτή¬ 
των Οφθαλμολογίας και Νεφρολογίας, με βαθμό Επιμε¬ 
λητή Β', οι οποίες έχουν συσταθεί με τις Α3β/6271/88 
(ΦΕΚ 311/Β/88) και Α3β/οικ.3944 (ΦΕΚ 149/Β/87)αποφά¬ 
σεις, αντίστοιχα, στο Γ.Ν. Θεσ/νίκης ΙΠΠΟΚΡΑΤΕΙΟ, με- 
τατρέπονται με την παρούσα σε δύο (2) θέσεις του ιδίου 
κλάδου, ομοιόβαθμες, και ειδικότητας Χειρουργικής Παί- 
δων, στο ίδιο Νοσοκομείο. 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

-♦- 

Αριθ. Υ4α/70/03 Γ.Π. (4) 

Μεταφορά έξι (6) θέσεων ειδικευομένων γιατρών ειδικό¬ 
τητας χειρουργικής από το Ψ.Ν.Α. στο Γ.Ν. Ελευσίνας 
«ΘΡΙΑΣΙΟ» και τη μετατροπή τους σε θέσεις του ιδίου 
κλάδου, τέσσερις (4) ειδικότητας Παθολογίας και δύο 
(2) ειδικότητας Ορθοπεδικής. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 Τις διατάξεις του Π.Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ/γμα 
299 (ΦΕΚ240/Α/2000). 

2. Τις διατάξεις του άρθρου 38 του Ν.1397/83 (ΦΕΚ 
143/Α/83) όπως αυτό συμπληρώθηκε με τη παρ. 6 του άρ¬ 
θρου 3 του Ν. 1579/85 (ΦΕΚ217/Α/85). 

3. Τις διατάξεις του άρθρου 1 του Ν. 123/75 (ΦΕΚ 
172/Α/75). 

4. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
Κρατικού Προϋπολογισμού. 

5. Την 1100383/1330/Α0006, (ΦΕΚ 1485/Β/31.10.01) 
απόφαση ανάθεσης αρμοδιοτήτων στους Υφυπουργούς 
Οικονομικών. 

6. Το 81 Π.Δ/γμα (ΦΕΚ 57/Α/02) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

7. Το 129/92 Π.Δ. (ΦΕΚ 65/Α/92) «Περιορισμός συναρ- 
μοδιοτήτων κατά την έκδοση Υπουργικών Αποφάσεων σε 
θέματα αρμοδιότητας Υπουργείων». 

8. Την 3418 (ΦΕΚ861/Β/02) απόφασης ανάθεσης αρμο¬ 
διοτήτων στους Υφυπουργούς Υγείας και Πρόνοιας, 
Έκτορα Νασιώκα, Ελπίδα Τσουρή καιΔημήτριο Θάνο. 

9. Το απόσπασμα Πρακτικών της 11ης/13.11.01 κοίτης 
16ης/14.5.02 Συνεδρίασης του Δ.Σ. του Γ Πε.Σ.Υ. Αττι¬ 
κής. 

10. Την απόφ. 8 της 175ης Ολομέλειας/31.10.02 του 
ΚΕΣΥ. 

11. Το 9829/23.12.02 έγγραφο του Γ Πε.Σ.Υ Αττικής, 
αποφασίζουμε: 

Οι έξι (6) θέσεις ειδικευομένων γιατρών, ειδικότητας 
χειρουργικής που έχουν συσταθεί με την Α3β/ 
13854/22/12/87 (ΦΕΚ 727/87/τ.Β), κοινή Υπουργική Από¬ 
φαση, στο Ψυχιατρικό Νοσοκομείο Αθηνών, μεταφέρο- 
νται και προστίθενται στον Οργανισμό του Γ. Νοσοκομεί¬ 
ου Ελευσίνας «ΘΡΙΑΣΙΟ» και μετατρέπονται αντίστοιχα 
σε τέσσερις (4) θέσεις ειδικευομένων γιατρών ειδικότη¬ 
τας Παθολογίας και σε δύο (2) θέσεις του ιδίου κλάδου ει¬ 
δικότητας Ορθοπεδικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 


Αριθ. Υ4α/102986/02 (5) 

Μετατροπή μίας (1) θέσης ειδικευόμενου γιατρού ειδικό¬ 
τητας Κυτταρολογίας και μίας (1) θέσης του ιδίου κλά¬ 
δου και ειδικότητας Παθολογικής Ανατομίας σε δύο 
(2) θέσεις ειδικευομένων γιατρών ειδικότητας Νευρο- 
λογίας στο Γ.Ν. Ελευσίνας «ΘΡΙΑΣΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Π. Δ/τος 95 (ΦΕΚ 76/Α/10.3.2000) 
«Οργανισμός του Υπουργείου Υγείας και Πρόνοιας», 
όπως τροποποιήθηκε και συμπληρώθηκε με το Π.Δ/γμα 
299 (ΦΕΚ 240/Α/2000). 

2. Τις διατάξεις του άρθρου 38 του Ν.1397/83 (ΦΕΚ 
143/Α/83), όπως αυτό συμπληρώθηκε με τη παρ.6 του άρ¬ 
θρου 3 του Ν. 1579/85 (ΦΕΚ217/Α/85). 

3. Τις διατάξεις του άρθρου 1 του Ν. 123/75 (ΦΕΚ 
172/Α/75). 

4. Τις διατάξεις της παρ. 2 του άρθρου 1 του Ν. 2469/97, 
ΦΕΚ 38/Α/97 και το γεγονός ότι από τις διατάξεις της πα¬ 
ρούσας απόφασης δενπροκαλείται δαπάνη σε βάρος του 
Κρατικού Προϋπολογισμού. 

5. Την 1100383/1330/Α0006, (ΦΕΚ 1485/Β/31.10.01) 
απόφαση ανάθεσης αρμοδιοτήτων στους Υφυπουργούς 
Οικονομικών. 

6. Το 81 Π.Δ/γμα (ΦΕΚ 57/Α/02) «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

7. Το 129/92 Π.Δ. (ΦΕΚ 65/Α/92) «Περιορισμός συναρ- 
μοδιοτήτων κατά την έκδοση Υπουργικών Αποφάσεων σε 
θέματα αρμοδιότητας Υπουργείων». 

8. Την 3418 (ΦΕΚ 861/Β/02) απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας, 
Έκτορα Νασιώκα, Ελπίδα Τσουρή καιΔημήτριο Θάνο. 

9. Το απόσπασμα Πρακτικών της 30 ης /19/11/02 Συνε¬ 
δρίασης του Δ.Σ. του Γ' Πε.Σ.Υ. Αττικής. 

10. Την 4688/16.1.03 απόφαση της Εκτελεστικής Επι¬ 
τροπής του ΚΕΣΥ, αποφασίζουμε: 

Μία (1) θέση ειδικευόμενου γιατρού ειδικότητας Κυττα¬ 
ρολογίας και μία (1) θέση του ιδίου κλάδου και ειδικότη¬ 
τας Παθολογικής Ανατομίας που έχουν συσταθεί αντί¬ 
στοιχα με τις Α1α/8580/98 (ΦΕΚ 1914/Β/99) και Αία/ 
2369/98 (ΦΕΚ 631/Β/98) κοινές υπουργικές αποφάσεις 
στο Γ. Νοσοκομείο Ελευσίνας «ΘΡΙΑΣΙΟ», μετατρέπονται 
σε δύο (2) θέσεις ειδικευομένων γιατρών ειδικότητας 
Νευρολογίας στο ίδιο Νοσοκομείο. 

Σε περίπτωση υπηρετούντων γιατρών για ειδίκευση 
στις παραπάνω οργανικές θέσεις που μετατρέπονται με 
τη παρούσα απόφαση, οι εν λόγω θέσεις θα μετατραπούν 
σταδιακά μετά την αποχώρηση των ήδη υπηρετούντων 
γιατρών και την κένωση των αντίστοιχων θέσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Φεβρουάριου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ ΕΚΤΟΡΑΣ ΝΑΣΙΩΚΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Γ.Π.Οίκ. 17784 (6) 

Καθορισμός τρόπου και διαδικασίας εκλογής εκπροσώ¬ 
που εργαζομένων στις Επιτροπές Διοίκησης των Μο¬ 
νάδων Κοινωνικής Φροντίδας των Περιφερειακών Συ¬ 
στημάτων υγείας και Πρόνοιας (ΠΕ.Σ.Υ.Π.). 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Της παραγράφου 2 του άρθρου 4 του Ν. 3106/2003 
(ΦΕΚΑ'30/10.20.2003). 

β.Του άρθρου 29Ατου Ν. 1588/1985(ΦΕΚ 137 Α'), όπως 
συμπληρώθηκε με το άρθρο 27 του Ν.2081/1992 (ΦΕΚ 
154 Α') και τροποποιήθηκε με το άρθρο 1 παρ. 2α του Ν. 
2469/1997(ΦΕΚ 38 Α'). 

2. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού ή 
των προϋπολογισμών των Περιφερειακών Συστημάτων 
Υγείας και Πρόνοιας (Πε.Σ.Υ.Π), αποφασίζουμε: 

Άρθρο 1 

Τ ρόπος εκλογής 

1. Ο εκπρόσωπος των εργαζομένων στην Επιτροπή Δι¬ 
οίκησης των Μονάδων Κοινωνικής Φροντίδας των 
Πε.Σ.Υ.Π. εκλέγεται με άμεση, καθολική και μυστική ψη¬ 
φοφορία που διεξάγεται κατά τη διάρκεια του τελευταίου 
μήνα της τριετούς θητείας κάθε Επιτροπής Διοίκησης. 

2. Η συγκεκριμένη ημερομηνία εκλογής ορίζεται με 
προκήρυξη που εκδίδει ο Πρόεδρος της Επιτροπής Διοί¬ 
κησης της κάθε Μονάδας Κοινωνικής Φροντίδας. 

Άρθρο 2 

Δικαιούμενοι να εκλέγουν και να εκλέγονται 

1. Δικαίωμα να εκλέγουν και να εκλέγονται έχουν ολοι οι 
εργαζόμενοι με σχέση εργασίας δημοσίου δικαίου (μόνιμοι 
ή δόκιμοι ή με θητεία υπάλληλοι) ή με σχέση εργασίας ιδιω¬ 
τικού δικαίου αορίστου χρόνου στη συγκεκριμένη Μονάδα. 

2. Οσοι είναι αποσπασμένοι εκτός Μονάδας κατά την 
ημέρα έκδοσης της πρόσκλησης για διενέργεια εκλογών 
και δεν λήγει η απόσπασή τους πριντην ημερομηνία έναρ¬ 
ξης της νέας θητείας της Επιτροπής Διοίκησης έχουν δι¬ 
καίωμα να λάβουν μέρος στην ψηφοφορία αλλά όχι να θέ¬ 
σουν υποψηφιότητα. 

3. Δεν έχουν δικαίωμα να εκλέγουν και να εκλέγονται όσοι 
από τους υπαλλήλους έχουντεθεί σε αργίαή διαθεσιμότητα. 

Άρθρο 3 

Εκλογικοί κατάλογοι 

1. Ο Πρόεδρος της Επιτροπής Διοίκησης της κάθε Μο¬ 
νάδας Κοινωνικής Φροντίδας των Πε.Σ.Υ.Π κινεί τις διαδι¬ 
κασίες των επομένων άρθρων και έχει την ευθύνη για την 
προετοιμασία της εκλογής. 

2. Ο Πρόεδρος καταρτίζει τις καταστάσεις όσων έχουν 
δικαίωμα να εκλέγουν και να εκλέγονται. Με πρόσκλησή 
του καλεί όσους περιλαμβάνονται στις καταστάσεις αυ¬ 
τές να πραγματοποιήσουν συνέλευση σε καθορισμένη 
ημερομηνία, ώρα και χώρο, για εκλογή Εφορευτικής Επι¬ 
τροπής και άμεση διενέργεια της εκλογής για την ανάδει¬ 
ξη του εκπροσώπου των εργαζομένων. Στην ίδια πρό¬ 
σκληση ορίζεται και η ημερομηνία επαναληπτικής συνέ¬ 
λευσης, αν δεν υπάρξει απαρτία. Η πρόσκληση σε 
συνέλευση μαζί με τις καταστάσεις αναρτώνται στον πί¬ 
νακα ανακοινώσεων του καταστήματος της οικείας Μο¬ 


νάδας Κοινωνικής Φροντίδας. Γιατην ανάρτηση αυτή συ- 
ντάσσεται αποδεικτικό, που υπογράφουν δύο υπάλληλοι 
της Υπηρεσίας. Το αποδεικτικό αυτό πρωτοκολλείται αυ¬ 
θημερόν στο βιβλίο πρωτοκόλλου. Δεν διεξάγεται εκλογή, 
αν στις καταστάσεις όσων έχουν δικαίωμα να εκλέγουν και 
να εκλέγονται είναι γραμμένο μόνο ένα πρόσωπο. 

3. Η συνέλευση ορίζεται σε χρόνο όχι μικρότερο των 
οκτώ (8) ημερών από την ανάρτηση της πρόσκλησης και 
των καταστάσεων που αναφέρονται στην παράγραφο 2 
του παρόντος άρθρου. 

Αρθρο 4 

Υποβολή υποψηφιότητας 

Όσοι από τους γραμμένους στην κατάσταση των εκλο¬ 
γέων επιθυμούν να είναι υποψήφιοι για την εκλογή τους 
ως εκπροσώπου των εργαζομένων ή μέλη της Εφορευτι¬ 
κής Επιτροπής υποβάλλουν έγγραφη δήλωση υποψηφιό¬ 
τητας στον Πρόεδρο της Μονάδας Κοινωνικής Φροντίδας 
των Πε.Σ.Υ.Π μέχρι την έναρξη της εκλογής της Εφορευ¬ 
τικής Επιτροπής. Για την εκλογή ως εκπροσώπου των ερ¬ 
γαζομένων επιτρέπεται η υποβολή μόνο μεμονωμένων 
υποψηφιοτήτων οι οποίες καταχωρούνται σε ενιαίο ψη¬ 
φοδέλτιο. Ο Πρόεδρος ή ο εξουσιοδοτημένος εκπρόσω- 
πόςτου, μέλος της Επιτροπής Διοίκησης, ανακοινώνει τις 
υποψηφιότητες στη συνέλευση και εάν υποβληθούν προ- 
φορικώς ενστάσεις, διακόπτεται η συνεδρίαση για εύλο¬ 
γο χρόνο προκειμένου οι ενστάσεις να υποβληθούν εγ- 
γράφως. Οι ενστάσεις που διατυπώθηκαν προφορικώς, 
αν δεν υποβληθούν εγγράφως, λογίζονται ότι δεν έχουν 
υποβληθεί. Επί των ενστάσεων που αφορούν την παρά¬ 
λειψη εγγραφής στην κατάσταση των εκλογέων, στη δια¬ 
γραφή από την κατάσταση των εκλογέων, καθώς και τους 
υποψήφιους για μέλη της Εφορευτικής Επιτροπής απο- 
φαίνεται αμέσως η συνέλευση με ανάταση των χεριών, 
ύστερα από εισήγηση του Προέδρου ή του εκπροσώπου 
του. Επί των ενστάσεων των υποψηφίων για την ανάδειξη 
του εκπροσώπου των εργαζομένων αποφαίνεται η Εφο¬ 
ρευτική Επιτροπή αμέσως μετά την εκλογή της και πριν 
από την έναρξη της ψηφοφορίας. Εάν υποβληθεί μία υπο¬ 
ψηφιότητα, δεν διεξάγεται εκλογή. 

Άρθρο 5 

Εφορευτική Επιτροπή 

1. Η εκλογική διαδικασία κατά την ψηφοφορία διευθύ¬ 
νεται από την Εφορευτική Επιτροπή. 

2. Η ψηφοφορία γίνεται ενώπιον της Εφορευτικής Επι¬ 
τροπής. 

3. Η Εφορευτική Επιτροπή είναιτριμελής και εκλέγεται, 
μαζί με τα αναπληρωματικά μέλη, από τη συνέλευση με 
ανάταση των χεριών. Η ίδια συνέλευση ορίζει καιτον Πρό¬ 
εδρο της Εφορευτικής Επιτροπής. Η συνέλευση μπορεί 
να προτείνει μέλη της ως υποψηφίους για τη συγκρότηση 
της Εφορευτικής Επιτροπής,έστω και αν αυτά δεν έχουν 
θέσει υποψηφιότητα. Τα μέλη της Εφορευτικής Επιτρο¬ 
πής δεν επιτρέπεται να είναι υποψήφιοι για εκπρόσωποι 
των εργαζομένων. Καθήκοντα Προέδρου της συνέλευ¬ 
σης μέχρι την εκλογή της Εφορευτικής Επιτροπής ασκεί 
ο Πρόεδρος της Επιτροπής Διοίκησης ή ο εξουσιοδοτη¬ 
μένος εκπρόσωπος του, μέλος της Επιτροπής Διοίκησης. 

4. Η συνέλευση βρίσκεται σε απαρτία εφόσον οι παρό- 
ντες υπερβαίνουν κατά ένα (1) τα άτομα που είναι γραμ¬ 
μένα στην κατάσταση και λείπουν. Εάν δεν υπάρχει απαρ¬ 
τία, η συνέλευση επαναλαμβάνεται σε ημερομηνία που 

έχει οριστεί με την αρχική ανακοίνωση. Στη δεύτερη συ¬ 
νέλευση για να υπάρχει απαρτία χρειάζεται να παρευρί- 
σκεται το 30% των ατόμων που είναι γραμμένα στην κα¬ 
τάσταση, χωρίς να υπολογίζεται το κλάσμα μονάδας που 
τυχόν προκύπτει. 

Εάν και πάλι δεν επιτευχθεί απαρτία, η Εφορευτική Επι¬ 
τροπή συγκροτείται με δημόσια κλήρωση, η οποία γίνεται 
από τον Πρόεδρο της Επιτροπής Διοίκησης και αναβάλ¬ 
λεται η διενέργεια της εκλογής του εκπροσώπου των ερ¬ 
γαζομένων για την επόμενη ημέρα ή για άλλη συγκεκρι¬ 
μένη ημέρα και ώρα, που ορίζει η Εφορευτική Επιτροπή, 
κατά την οποία θεωρείται ότι υπάρχει απαρτία όσοι εκλο¬ 
γείς και αν παρευρίσκονται. 

Εάν κατά την έναρξη της εκλογής της Εφορευτικής Επι¬ 
τροπής, οι παρόντες εκλογείς είναι οκτώ (8) ή λιγότεροι, 
δεν εκλέγεται Εφορευτική Επιτροπή και τα σχετικά καθή¬ 
κοντα ασκεί ο Πρόεδρος της Μονάδας. Στην περίπτωση 
αυτή συντάσσεται σχετικό πρακτικό από τον Πρόεδρο 
της οικείας Μονάδας Κοινωνικής Φροντίδας ή τον εκπρό¬ 
σωπό του που ανακοινώνεται στη συνέλευση. 

5. Η άσκηση των καθηκόντων των μελών των Εφορευτι¬ 
κών Επιτροπών είναι υποχρεωτική. Απαλλαγή από τα κα- 
θήκοντάτους είναι δυνατή μόνο λόγω σοβαρού κωλύμα¬ 
τος. Αν μέλη της Εφορευτικής Επιτροπής δεν προσέλ- 
θουν για να εκπληρώσουν τα καθήκοντά τους για τον 
παραπάνω λόγο, αναπληρώνονται από τα αναπληρωματι¬ 
κά μέλη. Αδικαιολόγητη παράλειψη άσκησης των καθη¬ 
κόντων της Εφορευτικής Επιτροπής συνεπάγεται υπο¬ 
χρεωτικά την άσκηση πειθαρχικής δίωξης, για παράβαση 
καθήκοντος, σύμφωνα με τις ισχύουσες διατάξεις. 

6. Η Εφορευτική Επιτροπή διευθύνει την εκλογή και τη¬ 
ρεί βιβλίο πρακτικών και πρωτόκολλο ψηφοφορίας. Ο 
Πρόεδρος της Εφορευτικής Επιτροπής αναθέτει σε ένα 
από τα μέλη της καθήκοντα γραμματέα για τη σύνταξη 
των πρακτικών. 

7. Η Εφορευτική Επιτροπή αποφασίζει κατά πλειοψη- 
φία και λειτουργεί σύμφωνα με τους γενικούς κανόνες 
που διέπουντη λειτουργία των συλλογικών οργάνων. 

8. Η Εφορευτική Επιτροπή χρησιμοποιεί τη σφραγίδα 
της οικείας αποκεντρωμένης Μονάδας Κοινωνικής Φρο¬ 
ντίδας των Πε.Σ.Υ.Π. Μετά το τέλος της ψηφοφορίας ο 
Γραμματέαςτης Επιτροπής παραδίδειτη σφραγίδα στην 
υπηρεσία. 

Άρθρο 6 

Ψηφοδέλτια - Φάκελοι 

1. Το ψηφοδέλτιο είναι ενιαίο. Τα ψηφοδέλτια είναι ομοι¬ 
όμορφα, αποτελούνται από λευκό χαρτί και μπορεί να εί¬ 
ναι έντυπα ή χειρόγραφα αναπαραγόμενα με φωτοτυπικά 
μηχανήματα σε ίδιο χαρτί. Τα ψηφοδέλτια περιλαμβά¬ 
νουν τον τίτλο της οικείας Μονάδας Κοινωνικής Φροντί¬ 
δας και το ονοματεπώνυμο των υποψηφίων με αλφαβητι¬ 
κή σειρά. 

2. Οι φάκελοι μέσα στους οποίους κλείνονται τα ψηφο¬ 
δέλτια, κατασκευάζονται ομοιόμορφα από αδιαφανές 
χαρτί λευκής απόχρωσης, με τη φροντίδα του Προέδρου 
της Μονάδας. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των γραμμένων στην κατάσταση 
εκλογέων και προωθούνται στην Εφορευτική Επιτροπή 
με τη φροντίδα του Προέδρου της Επιτροπής Διοίκησης. 

4. Ο Πρόεδρος της Μονάδας φροντίζει να αποσταλεί 
έγκαιρα επαρκής αριθμός φακέλων στην Εφορευτική 


Επιτροπή. Αν λειψούν τέτοιοι φάκελοι, η Εφορευτική Επι¬ 
τροπή, μετά από πιστοποίηση της έλλειψης, προμηθεύε¬ 
ται μόνη της ομοιόμορφους φακέλους. 

5. Στο φάκελο αναγράφεται μόνο ο τίτλος της οικείας 
αποκεντρωμένης Μονάδας Κοινωνικής Φροντίδας. 

Άρθρο 7 

Αντιπρόσωπος και πληρεξούσιος υποψηφίων 

1. Κάθε υποψήφιος έχει δικαίωμα να διορίσει έναν αντι¬ 
πρόσωπο με έναν αναπληρωτή του στο κατάστημα ψη¬ 
φοφορίας. Ο διορισμός γίνεται με γραπτή δήλωση του 
υποψήφιου στον αντιπρόσωπο, που παραδίδεται στην 
Εφορευτική Επιτροπή. Για το διορισμό γίνεται μνεία στό 
βιβλίο των πρακτικών της εκλογής. 

2. Οι αντιπρόσωποι και οι αναπληρωτές των αντιπρο¬ 
σώπων των υποψηφίων πρέπει να είναι υποχρεωτικά 
υπάλληλοι της οικείας αποκεντρωμένης Μονάδας Κοινω¬ 
νικής Φροντίδας και δεν επιτρέπεται να αποτελούν μέλη 
των Εφορευτικών Επιτροπών. 

3. Οι υποψήφιοι ή οι αντιπρόσωποι τους ή όταν αυτοί 
λείπουν, οι αναπληρωτές τους, έχουν δικαίωμα να πα- 
ρευρίσκονται στην αίθουσα ψηφοφορίας, να διατυπώ¬ 
νουν κάθε παρατήρηση ή ένσταση σχετικά με την τάξη 
της ψηφοφορίας για το συμφέρον των υποψηφίων, ναπα- 
ρευρίσκονται στη διαλογή των ψήφων και να ασκούν κά¬ 
θε άλλο δικαίωμα που επιτρέπεται από την απόφαση αυ¬ 
τή. Η απουσία υποψηφίων και των αντιπροσώπων ή των 
αναπληρωτών τους δεν εμποδίζει τις εκλογικές διεργα¬ 
σίες. 

Άρθρο 8 

Χρόνος και τόπος ψηφοφορίας 

1. Η ψηφοφορία αρχίζει αμέσως μετά την εκλογή της 
Εφορευτικής Επιτροπής απο τη Συνέλευση και διαρκεί 
τρεις (3) ώρες. Η Εφορευτική Επιτροπή μπορεί με από¬ 
φασή της να παρατείνει τη διάρκεια της ψηφοφορίας, αν 
μετά τη λήξη του καθορισμένου χρόνου υπάρχουν παρό¬ 
ντες εκλογείς για ψηφοφορία. 

2. Το κατάστημα διεξαγωγής της ψηφοφορίας καθορί¬ 
ζεται με απόφαση του Προέδρου της Μονάδας. 

3. Οι Διοικήσεις των Μονάδων στις οποίες ορίζονται κα¬ 
ταστήματα ψηφοφορίας μεριμνούν για την προετοιμασία 
του καταστήματος ψηφοφορίας,τον εφοδιασμό του μετά 
αναγκαία εκλογικά είδη, όπως κάλπες, έπιπλα, ειδικό δια- 
χώρισμα, εκλογικούς σάκους και γενικότερα φροντίζουν 
για την ορθή και απρόσκοπτη διεξαγωγή της ψηφοφο¬ 
ρίας. Το κατάστημα ψηφοφορίας διευθετείται κατά τρό¬ 
πο ώστε να εξασφαλίζεται η μυστικότητα της ψηφοφο- 
ρίας. 

4. Οι δαπάνες για την κατασκευή των καλπών και την 
προμήθεια του λοιπού εκλογικού υλικού βαρύνουν την οι¬ 
κεία Μονάδα Κοινωνικής Φροντίδας των Πε.Σ.Υ.Π. 

Άρθρο 9 

Ακυρότητα Ψηφοδελτίων 

1. Λέξεις, υπογραμμίσεις, διαγραφές ή στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της 

ψηφοφορίας, επάγονται την ακυρότητα του ψηφοδελτί¬ 
ου που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής περι¬ 
πτώσεις, που ορίζονται περιοριστικά, δηλαδή αν: 

α) χρησιμοποιηθεί για την εκλογή εκπροσώπου των ερ¬ 
γαζομένων σε αποκεντρωμένη Μονάδα Κοινωνικής Φρο¬ 
ντίδας άλλη από εκείνη που αναγράφεται πάνω σ’ αυτό, 
β) βρεθεί σε φάκελο που δεν είναι σύμφωνος με τους 
όρους της απόφασης αυτής, 
γ) εκτυπώθηκε σε χαρτί που διαφέρει ολοφάνερα στο 
χρώμα από αυτό που χορηγήθηκε από την υπηρεσία, 
δ) βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής, 
ε) βρεθούν στο φάκελο περισσότερα από ένα ψηφο¬ 
δέλτια που έχουν σταυρό υπέρ διαφορετικών υποψη¬ 
φίων. Αν όμως έχουν σταυρό στον ίδιο υποψήφιο, είναι 
έγκυρα και υπολογίζονται ως μία ψήφος, 
στ) έχει περισσότερους από ένα (1) σταυρό, 
ζ) δεν έχει καθόλου σταυρούς. 

Άρθρο 10 

Διαδικασία εκλογών 

1. Την ορισμένη ημέρα ψηφοφορίας και αμέσως μετά 
την εκλογή τους από τη συνέλευση,τα μέλη της Εφορευ¬ 
τικής Επιτροπής παραλαμβάνουντο κατάστημα, την κάλ¬ 
πη, τα έπιπλα και τα υπόλοιπα εκλογικά είδη. 

2. Ακολούθως ανοίγεται η κάλπη και εξετάζεται από την 
Επιτροπή καιτουςπαρευρισκομένους υποψηφίους ή τους 
αντιπροσώπους τους ή αναπληρωτές τους αν είναι άδεια 
και κατόπιν κλείνεται και σφραγίζεται από την Επιτροπή. 

3. Για τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

4. Ο Πρόεδρος της Εφορευτικής Επιτροπής κηρύσσει 
την έναρξη της ψηφοφορίας και καλεί τους εκλογείς να 
ψηφίσουν. Οι εκλογείς ψηφίζουν μόνο αυτοπροσώπως 
και δεν επιτρέπεται η ψήφος με αλληλογραφία. 

5. Οι εκλογείς προσέρχονται στο κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει την ταυτότητά τους και επαληθεύει την εγ¬ 
γραφή τους στον πίνακα εκλογέων. Αν δεν έχουν αστυ¬ 
νομική ταυτότητα, προσκομίζουν κάθε άλλο αποδεικτικό 
τηςταυτότητας έγγραφο που έχει εκδοθεί από φορέα του 
δημοσίου τομέα και φέρει φωτογραφία του υπαλλήλου. 
Σε περίπτωση που δεν προσκομίζεται τέτοιο έγγραφο, ο 
εκλογέας γίνεται δεκτός για την άσκηση του εκλογικού δι¬ 
καιώματος μόνο εάν είναι γνωστός στα δύο τουλάχιστον 
μέλη της Εφορευτικής Επιτροπής. 

6. Η Εφορευτική Επιτροπή δίνει σε κάθε εκλογέα ένα 
φάκελο σφραγισμένο με την σφραγίδα της και μονογρα¬ 
φημένο από τον Πρόεδρό της καθώς και ένα ψηφοδέλτιο. 

7. Ο εκλογέας υποχρεωτικά αποσύρεται μόνος πίσω από 
το ειδικό διαχώρισμα (παραβάν). Αφού σημειώσει με σταυρό 
προτίμησης μόνο ένα υποψήφιο από τους αναγραφόμενους 
στο ενιαίο ψηφοδέλτιο, τοποθετείτο ψηφοδέλτιο στο φάκε¬ 
λο που του έχει παραδοθεί. Μετά επιστρέφει στην Εφορευτι¬ 
κή Επιτροπή, επιδεικνύει το φάκελο στον Πρόεδρό της και 
στους παριστάμενους ώστε να είναι εμφανές ότι κρατά ένα 
μόνο φάκελο με τη σφραγίδα της Επιτροπής και τη μονογρα¬ 
φή του Προέδρου και στη συνέχεια το ρίχνει στην κάλπη. 

8. Ο σταυρός προτίμησης τίθεται δεξιά ή αριστερά των 
ονοματεπώνυμων των υποψηφίων του συνδυασμού με 
στυλογράφο χρώματος μπλε ή μαύρου. 

9. Το ονοματεπώνυμο των εκλογέων που ψηφίζουν κα¬ 


θώς και ο αριθμός που έχουν στον πίνακα εκλογέων ανα¬ 
γράφονται, κατά τη σειρά προσέλευσής τους, στο πρω¬ 
τόκολλο ψηφοφορίας που τηρεί η Εφορευτική Επιτροπή. 
Όταν τελειώσει η ψηφοφορία, κλείνεται το πρωτόκολλο 
ψηφοφορίας και υπογράφεται από τα μέλη της Επιτρο¬ 
πής και τους παρευρισκόμενους υποψηφίους ή αντιπρο¬ 
σώπους ή αναπληρωτές τους. 

10. Η φροντίδα για την τήρηση της δημόσιας τάξης στον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρό της. Απα¬ 
γορεύεται σε όλη τη διάρκεια της ψηφοφορίας η παραμο¬ 
νή στην αίθουσα ψηφοφορίας άλλου προσώπου εκτός από 
τα μέλη της Εφορευτικής Επιτροπής και τους υποψηφίους 
ή τους αντιπροσώπους τους ή τους αναπληρωτές τους. 

11. Όταν περάσει η καθορισμένη ώρα για τη λήξη της 
ψηφοφορίας, κηρύσσεται η αποπεράτωσή της και κλεί- 
νονται οι πόρτες του καταστήματος ψηφοφορίας. Πά¬ 
ντως η Εφορευτική Επιτροπή μπορεί να παρατείνει την 
ψηφοφορία, εφόσον έχουν προσέλθει πριν από τη λήξη 
της εκλογείς που δεν μπόρεσαν να ψηφίσουν. Η ώρα της 
περάτωσης της ψηφοφορίας καθώς και ο λόγος της τυ¬ 
χόν παράτασής της αναγράφεται στο βιβλίο πρακτικών. 

Άρθρο 11 

Ενστάσεις κατά τη διάρκεια της ψηφοφορίας 

1. Κάθε υποψήφιος ή ο αντιπρόσωπός του ή ο αναπλη¬ 
ρωτής του έχει το δικαίωμα να υποβάλει εγγράφως στην 
εφορευτική Επιτροπή ενστάσεις για παραβάσεις διατά¬ 
ξεων της απόφασης αυτής κατά τη διάρκεια της ψηφο¬ 
φορίας μέσα ή έξω από το εκλογικό κατάστημα. Οι εν¬ 
στάσεις είναι γραπτές και καταχωρούνται υποχρεωτικά 
στο βιβλίο των πρακτικών. 

2. Γ ια τις ενστάσεις αποφασίζει η Εφορευτική Επιτροπή αι¬ 
τιολογημένα είτε αμέσως είτε όταν τελειώσει η ψηφοφορία. 
Οι αποφάσεις της καταχωρούνται στο βιβλίο πρακτικών. 

Άρθρο 12 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της αυτοπρόσωπης ψηφοφορίας κατά τη δια¬ 
δικασία των επόμενων παραγράφων. 

2. Η Εφορευτική επιτροπή ανοίγει την κάλπη. Στο βιβλίο 
πρακτικών πιστοποιείται ότι οι σφραγίδες της κάλπης 
βρέθηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν’ ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού των φακέλων και του αριθμού των ψηφοφόρων 
που ψήφισαν, επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 
δεν έχουν τη μονογραφή του Προέδρουτης Εφορευτικής 
Επιτροπής και ακολούθως εκείνοι που δενέχουντη σφρα¬ 
γίδα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφο¬ 
ρά, τότε όλοι οι σφραγισμένοι φάκελοι ρίχνονται και πάλι 
στην κάλπη και αφαιρούνται στην τύχη τόσοι όσοι απαι¬ 
τούνται για να καλυφθεί η διαφορά. Οι φάκελοι που αφαι- 
ρούνται κατ’ αυτό τον τρόπο, καταστρέφονται από τον 
Πρόεδρο της Εφορευτικής Επιτροπής. Η Εφορευτική 
Επιτροπή οφείλει σε κάθε περίπτωση να διατυπώσει στα 
πρακτικά τη γνώμη της για την αιτία της ύπαρξης πλεονα- 
ζόντων φακέλων. 

5. Μετάτην αρίθμηση των φακέλωνο Πρόεδρος της Εφο¬ 
ρευτικής Επιτροπής αποσφραγίζει κάθε φάκελο ξεχωριστά 
και αφού εξακριβώσει το έγκυρο του ψηφοδελτίου που πε¬ 
ριέχει και το οποίο επιδεικνύει σε όποιον από τους παριστά- 
μενους (μέλη της Εφορευτικής Επιτροπής, υποψηφίους ή 
αντιπροσώπους τους) το ζητήσει, διαβάζει μεγαλόφωνα το 
ονοματεπώνυμο του υποψηφίου που φέρει σταυρό προτί¬ 
μησης. Κάθε έγκυρο ψηφοδέλτιο αριθμείται και μονογρά- 
φεται από τον Πρόεδρο της Εφορευτικής Επιτροπής. 

Αφού προσδιοριστούντα έγκυρα ψηφοδέλτια, γίνεται η 
καταμέτρηση των σταυρών προτίμησης που δόθηκαν 
υπέρ κάθε υποψηφίου. 

6. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επιτροπής 
και εκδικάζονται από αυτήν πριν από το πέρας της διαλογής. 

7. Μετά τον τερματισμό της διαλογής η Εφορευτική 
Επιτροπή καταχωρίζει στο βιβλίο πρακτικών της εκλογής 
την ώρα του πέρατος της διαλογής, το συνολικό αριθμό 
των εγγεγραμμένων στον πίνακα εκλογέων, το συνολικό 
αριθμό των εκλογέων που ψήφισαν, το συνολικό αριθμό 
των άκυρων ψηφοδελτίων, τον αριθμό των ψηφοδελτίων 
που προσβλήθηκαν ως άκυρα αλλά κηρύχθηκαν έγκυρα, 
τον αριθμό των σταυρών προτίμησης που έλαβε κάθε υπο¬ 
ψήφιος και κάθε άλλο χρήσιμο στοιχείο. Το βιβλίο πρακτι¬ 
κών της εκλογής υπογράφεται από τα μέλη της Εφορευτι¬ 
κής Επιτροπής και τους παρόντες υποψηφίους ή τους εκ¬ 
προσώπους των υποψηφίων ή τους αναπληρωτές τους. 

Άρθρο 13 

Εκλογή εκπροσώπου 

1. Η Εφορευτική Επιτροπή καταρτίζει, εις διπλούν, πί¬ 
νακα στον οποίο εγγράφονται όλοι οι υποψήφιοι κατά φθί- 
νουσα σειρά των σταυρών προτίμησης που καθένας τους 
έλαβε, με πρώτο τον υποψήφιο που συγκεντρώνει τους 
περισσότερους σταυρούς προτίμησης. Σε περιπτώσεις 
ισοψηφιών για τον προσδιορισμό της σειράς εγγραφής 
των υποψηφίων στον πίνακα διενεργείται από την Εφο¬ 
ρευτική Επιτροπή δημόσια κλήρωση. 

2. Εκπρόσωπος των εργαζομένων στην Επιτροπή Διοί¬ 
κησης αναδεικνύεται ο υποψήφιος που είναι γραμμένος 
πρώτος στον πίνακα και οι υπόλοιποι θεωρούνται ανα¬ 
πληρωματικοί κατά τη σειρά κατάταξής τους. 

3. Αν εκπρόσωπος των εργαζομένων παύσει μετά την 
ανακήρυξή του να έχει την ιδιότητα του υπαλλήλου της 
συγκεκριμένης Μονάδας Κοινωνικής Φροντίδας των 
Πε.Σ.Υ.Π., χάνει την ιδιότητα του εκπροσώπου. Επίσης 
χάνει την ιδιότητα του εκπροσώπου ο υπάλληλος που τί¬ 
θεται σε αργία ή διαθεσιμότητα. Η αντικατάστασή του γί¬ 
νεται κατά τη σειρά της αναπλήρωσης για το υπόλοιπο 
της θητείας του εκπροσώπου των εργαζομένων. 

4. Αν στην κατάσταση των δικαιουμένων να εκλέγουν 
και να εκλέγονται είναι γραμμένος μόνο ένας δικαιούμε¬ 
νος ή υπάρχει μόνο ένας υποψήφιος, δεν διεξάγεται εκλο¬ 
γή και ο μοναδικός υποψήφιος αναδεικνύεται ως εκπρό¬ 
σωπος των εργαζομένων με πράξη του Προέδρου της 
Επιτροπής Διοίκησης της Μονάδας Κοινωνικής Φροντί- 
δαςτων Πε.Σ.Υ.Π. 

Άρθρο 14 

Γνωστοποίηση αποτελεσμάτων. Παράδοση στοιχείων 

1. Η Εφορευτική Επιτροπή, αμέσως μετά τον τερματι¬ 
σμό των ενεργειών του προηγούμενου άρθρου, γνωστο¬ 
ποιεί με έγγραφο του Προέδρου της το αποτέλεσμα της 
ψηφοφορίας στον Πρόεδρο της Επιτροπής Διοίκησης 


της Μονάδας Κοινωνικής Φροντίδας των Πε.Σ. Υ. Π. και πα- 
ραδίδει σε αυτόν ή τον εκπρόσωπό του για φύλαξη το 
πρωτόκολλο ψηφοφορίας, το βιβλίο πρακτικών, τον πίνα¬ 
κα εκλογής του άρθρου 13 της παρούσας απόφασης και 
όσα άλλα εκλογικά έγγραφα υπάρχουν, καθώς και τα ψη¬ 
φοδέλτια τακτοποιημένα κατά τη σειρά που αριθμήθηκαν. 
Για την παράδοση υπογράφεται σχετικό πρωτόκολλο. 

2. Τα στοιχεία αυτά φυλάσσονται μέχρι τη λήξη της θη¬ 
τείας του εκπροσώπου των εργαζομένων και ύστερα κα- 
ταστρέφονται, μετά από τη σύνταξη σχετικού πρακτικού 
του Προέδρου της Επιτροπής Διοίκησης της οικείας Μο¬ 
νάδας Κοινωνικής Φροντίδας των Πε.Σ.Υ.Π. 

3. Ο Πρόεδρος της Επιτροπής Διοίκησης της οικείας 
Μονάδας Κοινωνικής Φροντίδας υποβάλλει στον Πρόε¬ 
δρο του Πε.Σ.Υ.Π. το ένα αντίτυπο του πίνακα που αναφέ- 
ρεται στο άρθρο 13 της απόφασης αυτής, αμέσως μετά 
την παραλαβή του από την Εφορευτική Επιτροπή. 

Άρθρο 15 

Επανάληψη ψηφοφορίας 

Αν ακυρωθεί η εκλογή του εκπροσώπου των εργαζόμε¬ 
νων και διαταχθεί η επανάληψη της ψηφοφορίας, η ψηφο¬ 
φορία επαναλαμβάνεται με βάση τους πίνακες εκλογέων 
που χρησιμοποιήθηκαν κατά την αρχική ψηφοφορία. Πρό¬ 
ταση και ανακήρυξη νέων υποψηφίων δεν επιτρέπεται. 

Άρθρο 16 

Μεταβατική διάταξη 

1. Κατά την πρώτη εφαρμογή της παραγράφου 2 του 
άρθρου 4του Ν. 3106/2003, η πρόσκληση των εργαζομέ¬ 
νων στις Μονάδες Κοινωνικής Φροντίδας των Πε.Σ.Υ.Π. 
σε συνέλευση για εκλογή εκπροσώπου τους στην Επι¬ 
τροπή Διοίκησης, εκδίδεται μέσα σε είκοσι (20) ημέρες 
από τη δημοσίευση της παρούσας απόφασης στην Εφη¬ 
μερίδα της Κυβέρνησης. 

2. Οι αρμοδιότητες του Προέδρου της Επιτροπής Διοί- 
κησηςτων Μονάδων Κοινωνικής Φροντίδαςτων Πε.Σ.Υ.Π. 
που προβλέπονται στην απόφαση αυτή, κατά την πρώτη 
εφαρμογή του άρθρου 4 του Ν. 3106/2003 καιπροκειμέ- 
νου για την εκλογή εκπροσώπου των εργαζομένων για τη 
συγκρότηση της πρώτης Επιτροπής Διοίκησης, ασκού¬ 
νται από τον Αναπληρωτή Γενικό Διευθυντή του Πε.Σ.Υ.Π. 
και όπου δεν υπάρχει, από τον Πρόεδρο του Πε.Σ.Υ.Π. Ο 
Αναπληρωτής Γενικός Διευθυντής μπορεί τις αρμοδιότη- 
τές του αυτές να αναθέτει με ειδική εξουσιοδότησή του 
σε εκπρόσωπό του, Πρόεδρο ή μέλος Διοικητικού Συμ¬ 
βουλίου ή άλλου οργάνου Διοίκησης των Νομικών Προ¬ 
σώπων Δημοσίου Δικαίου και των λοιπών Μονάδων που 
αναφέρονται στην παράγραφο 2 του άρθρου 1 του ίδιου 
Νόμου ή σε μόνιμο υπάλληλο κατηγορίας ΠΕ ή ΤΕτης Κε¬ 
ντρικής Υπηρεσίας του Πε.Σ.Υ.Π. 

3. Οι δαπάνες για την κατασκευή των καλπών, την προ¬ 
μήθεια του εκλογικού υλικού και γενικά για τη διεξαγωγή 
της ψηφοφορίας βαρύνουντο οικείο νομικό πρόσωπο δη¬ 
μοσίου δικαίου ή την οικεία Μονάδα που αναφέρονται 
στην παράγραφο 2 του άρθρου 1. 

Άρθρο 17 
Δημοσίευση 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2003 

Ο ΥΠΟΥΡΓΟΣ 

ΚΩΝ/ΝΟΣΣΤΕΦΑΝΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΥΠ.ΠΟ/ΚΑΤΕΧΝ/Δ/7691 (7) 

Έγκριση μεταβίβασης της άδειας ίδρυσης και λειτουρ¬ 
γίας του Ωδείου «ΣΥΓΧΡΟΝΟ ΚΕΝΤΡΟ ΜΟΥΣΙΚΩΝ 
ΣΠΟΥΔΩΝ». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, 
Γεν.Δ/ντές, Προϊσταμένους Δ/νσεων, Τμημάτων, Γραφεί¬ 
ων, της Κ.Υ. τουΥΠ.ΠΟ». (ΦΕΚ987/Β/28.11.91). 

6. Την απόφαση ΥΠ.ΠΟ/ΚΑΤΕΧΝ/Δ/33313/15.7.92 «χο¬ 
ρήγηση άδειας ίδρυσης και λειτουργίας Ωδείου, στην 
Ομόρρυθμη Εταιρεία «Χατζηιωάννου Σταύρος και Σία 
ΟΈ.» (ΦΕΚ495/Β/31.7.92). 

7. Τη σχετική αίτηση μετά συνημμένα δικαιολογητικά, 
αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας του Ωδείου «ΣΥΓΧΡΟΝΟ ΚΕΝΤΡΟ ΜΟΥΣΙΚΩΝ 
ΣΠΟΥΔΩΝ» στην Ομόρρυθμη Εταιρεία Καγκαρά Άννα και 
Αναστάσιος Ο. Ε.», επειδή πληροίτις νόμιμες προϋποθέσεις. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. 65586 (8) 

Χορήγηση άδειας ίδρυσης και λειτουργίας παραρτήμα¬ 
τος στο Εθνικό Ωδείο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/33992/31.8.87 «Προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

6. Η απόφαση ΥΠ.ΠΟ/ΓΝΟΣ/49095/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γεν. Γραμματείς, Γεν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ», (ΦΕΚ 987/Β/28.11.91). 

7. Το από 11.2.2003 πρακτικό αυτοψίας της Επιτροπής 
ελέγχου καταλληλότητας κτιριακών εγκαταστάσεων, 
μουσικών εκπαιδευτηρίων. 


8. Την από 4.11.2002 αίτηση του Εθνικού Ωδείου, με τα 
συνημμένα δικαιολογητικά, αποφασίζουμε: 

1. Χορηγούμε στο Εθνικό Ωδείο, άδεια ίδρυσης και λει¬ 
τουργίας παραρτήματος, που θα στεγαστεί στο κτίριο επί 
της οδού Μυκηνών 8 και Επαμεινώνδα 22, στη Γλυφάδα. 

2. Το παράρτημα θα λειτουργήσει τα τμήματα, ωδικής, 
αρμονίας, αντίστιξης, πληκτών, εγχόρδων, πνευστών, μο¬ 
νωδίας, κλασικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το β' εξάμηνο του σχολικού έτους 
2002-2003. 

Από τις διατάξεις αυτής της απόφασης, δεν προκαλεί- 
ται δαπάνη, σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Φεβρουάριου 2003 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠ.ΠΟ/ΚΑΤΕΧΝ/Δ/65515 (9) 

Χορήγηση άδειας ίδρυσης και λειτουργίας παραρτήμα¬ 
τος στο «Ωδείο Βορείου Ελλάδος». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα» 

2. Το Π.Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων» 

4. Το Ν. 299/76 «περί ρυθμίσεως θεμάτοον, αφορώντων 
εις τον κανονισμόν λειτουργίας των ιδιωτικών μουσικών 
ιδρυμάτων» ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσσαλονίκης». 

5. Την απόφαση ΥΠ.ΠΟ/ΓΝΟΣ/33992/31.8.87 «Προϋπο¬ 
θέσεις λειτουργίας τμήματος κλασικής κιθάρας» (ΦΕΚ 
500/Β/87). 

6. Την απόφαση ΥΠ. ΠΟ/ΓΝΟΣ/49Θ95/30.10.91 «Μεταβί¬ 
βαση αρμοδιοτήτων Υπουργού, και δικαιώματος υπογρα¬ 
φής «Με εντολή Υπουργού» στους Γ εν. Γ ραμματείς, Γ εν. 
Δ/ντές, Προϊσταμένους Δ/νσεων, Τμημάτων, Γραφείων, 
της Κ.Υ. του ΥΠ.ΠΟ». (ΦΕΚ987/Β/28.11.91). 

7. Το από 15.5.2000 πρακτικό αυτοψίας της Δ/νσης Τεχνι- 
κών Υπηρεσιών, της Νομαρχιακής αυτοδιοίκησης Θεσ/κης. 

8. Τη σχετική αίτηση του Ωδείου Βορείου Ελλάδος μετά 
συνημμένα δικαιολογητικά, αποφασίζουμε: 

1. Χορηγούμε στο Ωδείο Βορείου Ελλάδος άδειας ίδρυσης 
καιλειτουργίαςπαραρτήματοςπου θα στεγαστεί στο ισόγειο 
του κτιρίου, επί της οδού Χαιρώνειας 16, στη Θεσσαλονίκη. 

2. Το παρ/μα θα λειτουργήσει τα τμήματα ωδικής, αρ¬ 
μονίας, ενοργάνωσης, αντίστιξης, φυγής, πληκτών, εγ¬ 
χόρδων, πνευστών, μονωδίας, κλασικής κιθάρας. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το β' εξάμηνο του σχολικού έτους 
2002-2003. 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιανουάριου 2003 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




